Môže sa kombinovať denné dávkovanie Voltarénu Rapid 50 mg a Anopyrínu 100 mg?
Dobrý deň. Chcela by som vedieť, či môžem súčasne brat 1 x denne voltarrn rapid 50 mg a anopyrin 100 mg?
Dobrý deň,
ďakujeme za Vašu otázku.
Nesteroidové antiflogistiká, medzi ktoré patrí Voltaren Rapid, môžu podmieňovať vznik erózii a vredov v tráviacom trakte s následným rizikom krvácania pri súčasnom podávaní s liekom Anopyrin. Pokiaľ bol lekár pri predpise informovaný o prebiehajúcej liečbe, zvážil prínos liečby a možné riziká z nej vyplývajúce a prípadne prijal potrebné opatrenia. V opačnom prípade Vám odporúčam ho dodatočne o danej skutočnosti upovedomiť. Vo všeobecnosti sa odporúča užívať čo možno najnižšie dávky, čo najkratšiu dobu.
Prajem pekný zvyšok dňa.
S pozdravom
PharmDr. Veronika Kiabová